stanford-oval/wikipedia huggingface dataset:
קרוס-אוברים בסדרות ערוץ דיסני
קרוס-אוברים > ספיישל ליל כל הקדושים 2015 - Monstober Spooktacular > תמיד ביחד - "הבריחה בהלוואין" (באנגלית: Cyd and Shelby's Haunted Escape)

פרק זה שודר ב-4 באוקטובר 2015, ובו מתארחים בסדרה "תמיד ביחד", ריילי ולוקאס מהסדרה "העולם של ריילי".
שלבי וסיד רוצות ללכת לבית הרדוף בניו יורק, אבל אין להם איך להגיע לשם. באותו זמן בארי אומר לנלדו שהוא בנה מכונה שיכולה לשגר אותם לניו יורק אז הבנות משתמשות במכונה נוסעות לניו יורק. כשהן מגיעות לשם הם נכנסות לחדר בריחה ביחד עם ריילי ולוקאס מהתוכנית העולם של ריילי. בזמן שהם בחדר הם מחפשים את המפתחות בשביל לצאת החוצה, אבל באותו זמן הבנות מגלות שהמכונה הפכה אותן לרוחות והן מתחילות להיעלם, בשביל לחזור לביתן הם צריכות להתחבק אבל הן לא יכולות לגעת אחת בשנייה כי הן רוחות. הבנות מתחילות להבין שאם הן מתרכזות מספיק חזק אז הן יכולות להשתלט על הגוף של מישהו אחר, אז הבנות מחליטות להיכנס לגוף של ריילי ולוקאס ולחזרה חזרה בזמן לפני שהם החליטו לנסוע לניו יורק.
קרוס-אוברים > ספיישל ליל כל הקדושים 2015 - Monstober Spooktacular > אוסטין ואלי - "מפחידים בסיפורים" (באנגלית: Scary Spirits and Spooky Stories)

פרק זה שודר ב-4 באוקטובר 2015, ובו מתארחים בסדרה "אוסטין ואלי", ארני וג'ודי מהסדרה "קייסי אנדרקאבר".
קרוס-אוברים > ספיישל ליל כל הקדושים 2015 - Monstober Spooktacular > ליב ומאדי - "לרדוף את רוני" (באנגלית: Haunt-a-Rooney)

פרק זה שודר ב-4 באוקטובר 2015, ובו מתארחות בסדרה "ליב ומאדי", סיד ושלבי מהסדרה "תמיד ביחד".
יצחק אונא

| --- | --- |

 לידה:  29 בפברואר 1872 וירצבורג, הרפובליקה הפדרלית של גרמניה 
 פטירה:  19 במאי 1948 (בגיל 76) ירושלים 
 מקום קבורה:  בית הקברות סנהדריה 
 השכלה:  בית המדרש לרבנים בברלין 
 תקופת הפעילות:  ? – 19 במאי 1948 
 צאצאים:  משה אונא 
 
הרב יצחק אונא (בכתיב ארכאי: אוננא; כ' באדר א' ה'תרל"ב, 1 במרץ 1872 – י' באייר ה'תש"ח, 19 במאי 1948) היה רבה של מנהיים, יו"ר אגודת הרבנים האורתודוקסיים-קהילתיים (שהתנגדו להקמת קהילות נבדלות) בגרמניה, חבר מועצת הסוכנות היהודית, ובערוב ימיו חבר מועצת הרבנים בירושלים.
ביוגרפיה

אונא נולד בעיר וירצבורג שבצפון בוואריה, בגרמניה. אביו היה הרב משה בן הרב אברהם אליקים געץ, מתלמידיו של הרב יעקב אטלינגר, ואמו הייתה צירל, בתו של הרב יצחק דב הלוי (זליגמן בֶּר) במברגר, רבה של וירצבורג ורב המחוז כולו. אונא נשא לאשה את גרטרוד (גיטל), בתו של הרב גדליה גויטיין, רב העיר קרלסרוהה, נכדו של מחבר הספר "כסף נבחר". הוא למד בבית המדרש לרבנים בברלין אצל הרבנים עזריאל הילדסהיימר ודוד צבי הופמן, ממנו קיבל גם הסמכה לרבנות. למד גם באוניברסיטת ברלין לשונות קלאסיות והוכתר בתואר דוקטור בשנת ה'תרנ"ה (1895). הוא היה תלמידו המובהק של הרב ד"ר מרדכי הלוי הורוויץ, רבה של פרנקפורט (הקהילה הכללית) ומחבר ספר השו"ת "מטה לוי", וממנו קיבל היתר הוראה.
ב-1897 התמנה הרב אונא כרב בית הכנסת האורתודוקסי הקטן למלה קלאוס בעיר מנהיים. כסבו, היה אחד מפעיליה הבולטים של האורתודוקסיה הקהילתית (Gemeindeortodoxie), שהתנגדה לדרך הפרישה של רש"ר הירש וסברה שהאמצעי הטוב ביותר הוא להישאר בעדה אחת עם הרפורמים ולהשפיע מבפנים. מ-1930 עד 1935 היה יו"ר "התאחדות הרבנים המסורתיים שומרי התורה" (Vereinigung traditionell-gesetzestreuer Rabbiner), שהייתה מזוהה עם השקפה זו וייצגה את רוב האורתודוקסים בגרמניה. הוא היה יריבו הציבורי הבולט של הרב ד"ר יצחק ברויאר, נכדו של הרב שמשון רפאל הירש, שדגל בפרישה ובהקמת קהילות נפרדות לאורתודוקסים. הרב אונא חלק על הרב ברויאר והרבה לתקוף אותו בפרסומיו.
הרב אונא נתפרסם כמסביר מעולה בשיעוריו ובהרצאותיו בנושאים תורניים והיסטוריים. הוא היה מיוזמי "משרד השחיטה", ועמד בראשו משנת ה'תרפ"ח (1928) ועד עלייתו לארץ ישראל בשנת ה'תרצ"ה (1935).
עם עלייתו ארצה התיישב הרב אונא ברחביה (רחוב אוסישקין 21) וייסד בה את בית הכנסת "בנין ציון", בו התפללו בנוסח פרנקפורט.
הרב אונא נפטר בעיצומה של מלחמת העצמאות ומפאת קשיי המלחמה נקבר בחצר ביתו ולאחר ארבע שנים הועבר לבית הקברות סנהדריה.
פעילותו

פעילותו התורנית הייתה בשותפות הדוקה עם רבנים אחרים, בעיקר עם הרב זלמן ברוך רבינקוב (מתלמידי הרב אליעזר גורדון בישיבת טלז) שחי בעיר האוניברסיטאית היידלברג השוכנת לא רחוק ממנהיים.
אף על פי שהרעיון הלאומי היה קרוב ללבו לא הזדהה הרב אונא עם מפלגה מסוימת, למעט זמן קצר בו היה חבר באגודת ישראל, אך גם ממנה פרש. הוא שאף לאיחוד כל המפלגות הדתיות לפעולה משותפת ופעל בהתאם. במהלך חייו פרסם הרב אונא כמאתיים מאמרים, מחקרים ומסות וכמה ספרים, ביניהם ספר על הרמב"ן, על ריש לקיש, על הגאון מווילנה ועל בעל התניא. בכתיבתו הודגשו היסודות המוסריים שבהלכה.
בארץ ישראל כתב מדי פעם מכתבים לעיתונות שבהם לימד זכות על יהודי גרמניה.
משפחתו

אחד מבניו הוא משה אונא, שהיה פעיל בתנועות המזרחי והפועל המזרחי, ולימים חבר הכנסת מטעם המפד"ל. בן אחר היה הרב גדליה אונא שהיה ממקימי טירת צבי ונפטר ממלריה בט"ו באב תרצ"ח (12 באוגוסט 1938). לזכרו הוציאה קבוצת רודגס (לימים קבוצת יבנה) קובץ זיכרון ובו מאמרים רבים של אביו ושל כותבים אחרים, בהם הרב שאול ישראלי ופרופ' שמואל קליין. בן נוסף, הרב אביגדור אונא, כיהן אחריו כרב בית הכנסת בנין ציון במשך כשלושים שנה. בתו, ברורית אונא, הייתה ציירת ומחנכת. נכדו של אונא הוא הפיזיקאי יששכר אונא.
ספריו

שו"ת ודרשות, שואלין ודורשין, באתר היברובוקס.
רבנו אליהו הגאון מווילנא ותקופתו, באתר היברובוקס.
למען האחדות והיחוד - חייו ומשנתו, מאת בנו משה אונא, ירושלים תשל"ה.
רבי משה בן נחמן (הרמב"ן) - חייו ופעולתו.
לקריאה נוספת

'אונא, יצחק', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 29–30. (הספר בקטלוג ULI)
שבר בת עמי, פרקים בתולדות היהדות הדתית בתקופת השואה, יד ושם, 2002
חבר העמים לאור הנבואה התפרסם בעלון חודשי.
הערות שוליים

↑  אליעזר שמשון רוזנטל (עורך), קובץ לזכרו של הרב גדליה אונא ז"ל, הוצאת הקיבוץ הדתי ת"ש, עמ' 10
↑  Michael Brenner, Derek Jonathan Penslar, In Search of Jewish Community: Jewish Identities in Germany and Austria, 1918-1933, Indiana University Press, 1988. עמ' 44-51.‏ Christian Kraft, Aschkenas in Jerusalem, Vandenhoeck & Ruprecht, 2014. עמ' 45-46.
↑  Matthias Morgenstern, From Frankfurt to Jerusalem: Isaac Breuer and the History of the Secession Dispute in Modern Jewish Orthodoxy, Brill 2002. עמ' 5.
↑  יצחק אונא במפקד התושבים היהודים בירושלים תש"ז, שנערך על ידי כנסת ישראל - ועד הקהלה העברית ירושלים. ארכיון המדינה
↑  עדות הרב אביגדור אונא על מות אביו יצחק אונא בתש"ח, באתר ארכיון המדינה
↑  ראובן גפני, מקדש מעט, הוצאת יד יצחק בן-צבי, ירושלים, תשס"ד, עמ' 53-54
↑  על מפירי חוק השבת, הצופה, 2 ביוני 1938
לא זו הדרך, הצופה, 16 באפריל 1941
↑  ד"ר גדליהו אונא ז"ל, הצופה, 14 באוגוסט 1938
| רמב"ן |
| --- | --- | --- |
| כתביו | פירוש הרמב"ן לתורה • חידושי הרמב"ן לתלמוד • מלחמות ה' • תורת האדם • השגות לספר המצוות לרמב"ם • דרשות הרמב"ן • איגרת הרמב"ן • אגרת הקודש • איגרת הרמב"ן לחכמי צרפת |  |
| אירועים בולטים | ויכוח ברצלונה (פבלו כריסטיאני • חיימה הראשון, מלך אראגון) • פולמוס הרמב"ם |  |
| רבותיו | רבי יהודה בר יקר • רבי נתן בן מאיר |  |
| חבריו | הרבנים עזרא ועזריאל בני שלמה • בן בלימה • רבי יונה גירונדי • משפחת רמב"ן |  |
| מתלמידיו | רא"ה • רשב"א • רבי שמואל הסרדי • רבי יצחק דמן עכו • רבי יצחק בן טודרוס • רבי ששת דסמרקדיל • רבי יצחק בן אברהם מנרבונה • רבי דוד בונפיד • רבי מאיר המעילי • רבי נתן בן יוסף • רבי משה דאשקולה גירונדי |  |
| חוקרי הרמב"ן  (מחברי ספרים) | שרגא אברמסון • משה הלברטל • שלם יהלום • יהונתן יעקבס • עודד ישראלי • יעקב שלום ליכט • מרים סקלרץ • חביבה פדיה • עמוס פונקנשטיין • חיים דוב שעוועל • יצחק אונא • רוברט חזן (אנ') |  |
| אתרים על שמו | בית כנסת הרמב"ן (הרובע היהודי) • בית כנסת הרמב"ן (קטמון) • קבר הרמב"ן • מערת הרמב"ן • רחוב רמב"ן |  |
| --- | --- |
בקרת זהויות :  NLI: 987007269455605171  CANTIC: a1995122x  GND: 117310212  ISNI: 0000 0001 0814 9932  LCCN: no00063535  NKC: zmp2014818071  NTA: 25514296X  SUDOC: 186135378  VIAF: 72167849   WorldCat (עם VIAF): 72167849
אדאלט אאולו

| --- | --- |

 לידה:  13 באוקטובר 1929 נלהאן, טורקיה 
 פטירה:  14 ביולי 2020 (בגיל 90) איסטנבול, טורקיה 
 שם לידה:  Adalet Sümer 
 מדינה:  טורקיה 
 מקום קבורה:  Cebeci Asri Cemetery 
 השכלה:  הפקולטה למדעי הרוח, אוניברסיטת אנקרה  אוניברסיטת אנקרה 
 מעסיק:  הרשות לרדיו ולטלוויזיה בטורקיה 
 השקפה דתית:  אתאיזם 
 פרסים והוקרה:  הפרס הנשיאותי הגדול לתרבות ואמנות (1995)  דוקטור לשם כבוד של אוניברסיטת המדינה של אוהיו (1998)  דוקטור לשם כבוד מאוניברסיטת אנאדולו (1998)  הפרס לספרות על שם סדאת סימאבי (1979)  פרס הספרות על שם אורהן כמאל (1980)  Erdal Öz Literature Award (2018) 
 
אַדָאלֶט אָאוֹלוּ (בטורקית: Adalet Ağaoğlu; לבית סימר, 13 באוקטובר 1929 – 14 ביולי 2020) הייתה סופרת ומחזאית טורקייה. היא נחשבת אחת מבכירות הסופרים הטורקיים במאה ה-20. לצד רומנים, חיברה גם מסות, זכרונות, וסיפורים קצרים.
ביוגרפיה

אאולו נולדה בנלהאן, שבנפת אנקרה, טורקיה, לסוחר בדים בשם האפז מוסטפא סימר. יש לה שלושה אחים: ג'אזיפ (מחזאי), גינר (שחקן ובמאי), ואייהאן (איש עסקים).
אאולו השלימה את לימודי התיכון בַּתיכון לבנות באנקרה בשנת 1946, ובשנת 1950 סיימה תואר ראשון בשפה וספרות צרפתית באוניברסיטת אנקרה. משנת 1951 עבדה ברדיו הממשלתי באנקרה, ופרשה כשניהולו עבר לידי הממשלה עצמה, ב-1970. בעת עבודתה שם, ייסדה את התיאטרון הפרטי הראשון באנקרה.
בשנת 1953 פרסמה את שירה הראשון, ומאז פרסמה בקביעות מחזות, שירים, תסכיתים ורשימות. בשנות ה-70 החלה להתרכז בכתיבת רומנים.
בכתיבתה עוסקת אאולו בנושאים אינטלקטואליים, לרבות נושאים שנויים במחלוקת בטורקיה, כגון הפגמים שבתפיסת הרפובליקה הטורקית. נושא עקבי אחר ביצירתה הוא מעמד הנשים בחברה הטורקית, ובנוסף לתיאור המאבקים לזכויות נשים, היא מתארת גם את העול המונח על כתפי הנשים המשוחררות-לכאורה.
אאולו זכתה בפרסים ואותות הוקרה שונים בתחומי הספרות והמחזאות. בשנת 1974 זכתה בפרס המחזאות של איגוד הלשון הטורקית, ובשנת 1975 ב"פרס סאיט פייק" (Sait Faik Hikaye Armağanı) לסיפור הקצר. בשנת 1979 זכתה בפרס קרן סדאת סימאוִי (Sedat Simavi Edebiyat Ödülü), ובשנת 1980 בפרס על שם אורהאן כמאל לרומן (Orhan Kemal Roman Armağanı). בשנת 1995 זכתה ב"אות ההצטיינות של נשיאות טורקיה". בשנת 1998 הוענק לה דוקטורט לשם כבוד מאוניברסיטת אנאדולו, ולאחריו דוקטורט לשם כבוד מטעם אוניברסיטת המדינה של אוהיו.
אאולו נפטרה ב-14 ביולי 2020. הייתה נשואה להאלים אאולו משנת 1954, והתגוררה באיסטנבול. הייתה חברה באגודת זכויות האדם בטורקיה.
כתביה

כתבי אאולו טרם תורגמו לעברית. רשימה חלקית להלן:
כתביה > מחזות ותסכיתים

Bir Piyes Yazalım (הבה נכתוב מחזה) – 1953
Yaşamak ‏– 1955
Evcilik Oyunu ‏– 1964
Sınırlarda Aşk ‏– 1965
Çatıdaki Çatlak ‏– 1965
Tombala ‏– 1967
Çatıdaki Çatlak ‏– 1967
Sınırlarda Aşk-Kış-Barış ‏– 1970
Üç Oyun: Bir Kahramanın Ölümü, Çıkış, Kozalar ‏– 1973
Kendini Yazan Şarkı ‏– 1976
Duvar Öyküsü ‏– 1992
Çok Uzak-Fazla Yakın ‏– 1991
כתביה > רומנים

Ölmeye Yatmak ‏– 1973
Fikrimin İnce Gülü ‏– 1976
Bir Düğün Gecesi ‏– 1979
Yazsonu ‏– 1980
Üç Beş Kişi ‏– 1984
Hayır... ‏– 1987
Ruh Üşümesi ‏– 1991
Romantik Bir Viyana Yazı ‏– 1993
הערות שוליים

1 2 3 4 5  Adalet Ağaoğlu - Woman Writers of Turkey, en.writersofturkey.net, (הקישור אינו פעיל, 31 בדצמבר 2022) (באנגלית) (ארכיון)
1 2 3 4  "Adalet Ağaoğlu: Novelist of the Kemalist elite". DailySabah. נבדק ב-2017-05-01.
| --- | --- |
בקרת זהויות :  NLI: 987007576540805171  BnF: cb12297164v (data)  GND: 119408759  ISNI: 0000 0001 2281 330X  LCCN: n85807401  NKC: xx0003082  NTA: 069221774  SUDOC: 031829511  Trove: 1252610  VIAF: 68993749   WorldCat (עם VIAF): 68993749
טסלה סייברקאב

| --- | --- |

טסלה סייברקאב במראה מהצד עם דלתות הפרפר פתוחות
 מאפיינים כלליים
 נקרא גם:  Robotaxi
 יצרן:  טסלה מוטורס 
 מרכב:  2 דלתות
 פלטפורמה:  פלטפורמת הדור הבא של טסלה (אנ')
 
טסלה סייברקאב (באנגלית: Tesla Cybercab) הוא רכב חשמלי אוטונומי שפותח על ידי חברת טסלה מארצות הברית, ומיועד לשימוש כמונית אוטונומית במסגרת שירותי שיתוף רכבים מבוססי נהיגה אוטונומית. הרכב נחשף לראשונה בשנת 2024 במהלך אירוע 'We, Robot' שהתקיים באולפני האחים וורנר בקליפורניה. לפי תוכניות החברה, הייצור מתוכנן להתחיל בין השנים 2026 ל־2027.
הסייברקאב מתאפיין בעיצוב מינימליסטי המותאם לנהיגה אוטונומית מלאה. לפי הערכות מטסלה, עלות הרכב צפויה לעמוד על פחות מ־30,000 דולר, ועלות ההפעלה המשוערת היא כ־0.30 דולר למייל.
רקע ופיתוח

הרעיון של מונית אוטונומית הוצג לראשונה על ידי טסלה בשנת 2019, כאשר מנכ"ל החברה, אילון מאסק, הציג חזון ליצירת צי רכבים אוטונומיים שישמשו כמוניות שיתופיות. בשנים שחלפו מאז, טסלה המשיכה לפתח את טכנולוגיית הנהיגה האוטונומית שלה, תוך התמודדות עם אתגרים טכנולוגיים ורגולטוריים.
הסייברקאב מהווה מענה מצד טסלה למתחרותיה בתחום המוניות האוטונומיות, כגון ויימו מבית אלפבית וזוקס מבית אמזון, שכבר החלו להפעיל שירותי מוניות אוטונומיות בערים מסוימות בארצות הברית.
עיצוב ותכונות

העיצוב של הסייברקאב מושפע מטסלה סייברטראק. הרכב כולל שני מושבים בלבד ואינו מצויד בהגה או בדוושות. דלתות הרכב נפתחות בסגנון "דלתות פרפר" (אנ'), והעיצוב הפנימי כולל מסך תצוגה אחד בגודל 20.5 אינץ' בלוח המחוונים.
הסייברקאב מצויד במערכת טעינה אלחוטית כדי שניתן יהיה להטעין את הרכב ללא התערבות אנושית, וכן במערכת ניקוי המבוססת על ואקום וקרני UV לחיטוי המושבים בין הנסיעות. עיצוב הרכב אינו כולל חלון אחורי, במטרה לשפר את האווירודינמיות של הרכב.
הסייברקאב מתבסס על מערכת ה־FSD של טסלה, שמספקת יכולות נהיגה אוטונומיות מתקדמות. כמו דגמים חשמליים נוספים של טסלה, המערכת מסתמכת על מצלמות בלבד ללא שימוש ברדארים או לידאר. לפי טסלה, מערכת ה־FSD מתוכננת לספק נהיגה אוטונומית מלאה ללא צורך בהתערבות או פיקוח אנושי.
פיתוח ואסטרטגיה עסקית

הסייברקאב צפוי להיות חלק משירות שיתוף רכבים אוטונומיים שטסלה מתכננת להשיק תחת השם "Tesla Network". השירות יאפשר לרכבים לפעול כמוניות אוטונומיות שיתופיות, כאשר בעלי רכבים פרטיים יוכלו להצטרף לשירות. מודל זה דומה לשירותים כמו אובר, אך מתמקד במוניות אוטונומיות לחלוטין.
טסלה מתכננת להפעיל צי רכבי סייברקאב בערים שונות בארצות הברית, בעיקר בקליפורניה ובטקסס, החל משנת 2027. עם זאת, ידועה הנטייה של החברה לעיכובים, והתחום של נהיגה אוטונומית עדיין מתמודד עם אתגרים רגולטוריים וטכנולוגיים משמעותיים.
תחרות וביקורת

חברות שונות פועלות בתחום המוניות האוטונומיות. בין המתחרות העיקריות ניתן למנות את ויימו מבית גוגל, זוקס מבית אמזון וחברת קרוז מבית ג'נרל מוטורס, שכבר החלו להפעיל שירותים מסחריים בערים שונות. טסלה פועלת לפתח הן את הטכנולוגיה והן את הרכב עצמו, מה שמקנה לה יתרון תפעולי ותחרותי מסוים.
התגובות הראשוניות להצגת הסייברקאב התמקדו בעיקר בעיצוב החדשני ובחוויית הנסיעה האוטונומית. עם זאת, עלו ספקות באשר למוכנות הטכנולוגיה לנהיגה אוטונומית מלאה, במיוחד לנוכח ביצועי מערכת ה־FSD, שלא הוכיחו אמינות מספקת במועד ההשקה. בנוסף, תחרות מצד חברות טכנולוגיה ורכב מציבה אתגרים נוספים לטסלה, בעיקר בנוגע לדרישות רגולטוריות וההתמודדות עם ביקורת ציבורית כלפי תחום הנהיגה האוטונומית.
תחרות וביקורת > תגובות והשלכות עתידיות

הצגת הסייברקאב באירוע ההשקה ב־2024 גררה תגובות מעורבות בשוק ההון ובקרב אנליסטים. לאחר האירוע, מניית טסלה רשמה ירידה. מספר אנליסטים הצביעו על חוסר בפרטים בנוגע לתוכניות עסקיות, לוחות זמנים ומדיניות רגולטורית. הביקורת התמקדה בעיקר בתנאי ההדגמה, שלא נחשבו למייצגים תנאי נהיגה מציאותיים. מנגד, היו אנליסטים שהביעו תחזיות חיוביות לגבי העלייה הצפויה בשווי המניה. במקביל, נרשמה עלייה במניותיהן של חברות אובר וליפט, דבר שמעיד על בחינה מחודשת של מעמדן בשוק התחבורה העתידי.
הערות שוליים

1 2 3 4  אביעד רייס, סייברקאב ורובוואן: העתיד על פי טסלה, באתר EV Magazine | מגזין רכב חשמלי, ‏13 באוקטובר 2024
↑  רן סגל, ‏בלי הגה ודוושות: הכירו את טסלה סייברקאב, באתר ערוץ הספורט, 11 באוקטובר 2024
1 2 3 4  מיטל וייזברג, ‏החלום של אילון מאסק סוף סוף מתגשם. אז למה משקיעי טסלה הפילו את המניה?, באתר גלובס, 13 באוקטובר 2024
↑  Karan Singh, Tesla’s Cybercab / Robotaxi - Price, FSD Hardware, Release Date, Screen Size and More, Not a Tesla App, ‏2024-10-11 (באנגלית)
1 2  Fans share their experiences riding in Tesla's Cybercab, Supercar Blondie, ‏11 באוקטובר 2024
↑  Elon Musk reveals incredibly cheap cost of Tesla Cybercab, Supercar Blondie, ‏11 באוקטובר 2024
| חברת טסלה |
| --- | --- | --- |
| דגמים | מודל 3 • מודל Y • מודל X • מודל S • רודסטר • סייברטראק • סמי • סייברקוואד • סייברקאב |  |
| מפעלים | פרימונט • גיגה נבדה • גיגה שאנגחאי • גיגה ברלין • גיגה ניו יורק • גיגה טקסס |  |
| אנרגיה | טסלה אנרג'י (SolarCity) • טסלה מגה-פק • פאוורוול |  |
| טכנולוגיה | Giga Press |  |
| אנשי מפתח | אילון מאסק |  |
צעקה (סדרת סרטים)

| --- | --- |

סמליל הזיכיון
 בימוי:  וס קרייבן (1–4) מאט בטינלי-אולפין (5–6) טיילר ג'ילט (5–6)
 הופק בידי:  קווין ויליאמסון (1–2, 4) ארן קרוגר (3) ג'יימס ונדרבילט (5–6) גיא בוסיק (5–6)
 תסריט:  קאתי קונרד (1–3) קארי וודס (1) ווס קרייבן (2, 4) מריאן מדלנה (2–3) קווין ויליאמסון (3–4) איה לבונקה (4) ג'יימס ונדרבילט (5–6) פול ניינשטיין (5–6) ויליאם שרק (5–6)
 שחקנים ראשיים:  נב קמפבל קורטני קוקס דייוויד ארקט ג'יימי קנדי מליסה באררה ג'נה אורטגה מייסון גודינג ג'סמין סבוי בראון היידן פנטייר ליב שרייבר
 מוזיקה:  מרקו בלטראמי (1–4) בריאן טיילר (5–6) סוון פוקונר (6)
 מדינה:  ארצות הברית
 חברת הפקה:  Woods Entertainment (1) Dimension Films (1–4) Cathy Konrad (2-3) Craven/Maddalena Films(2-3) Corvus Corax Productions (4) Outerbanks Entertainment (4-5) The Weinstein Company (4) Project X Entertainment (5–6) Spyglass Media Group (5–6) Radio Silence Productions (5-6) SF Studios (6)
 חברה מפיצה:  Miramax LLC (1–3) The Weinstein Company(4) סרטי פרמאונט (5-6)
 הקרנת בכורה:  1996
 משך הקרנה:  סך הכל (6 סרטים) – 688 דקות
 שפת הסרט:  אנגלית
 סוגה:  סרט אימה 
 תקציב:  סך הכל (6 סרטים) – 175 מיליון דולר
 הכנסות:  סך הכל (6 סרטים) – 913 מיליון דולר
 סרטים בסדרה:  צעקה (סרט, 1996) צעקה 2 צעקה 3 צעקה 4 צעקה (סרט, 2022) צעקה 6
 
צעקה הוא זיכיון סלאשר אמריקאי הכולל שישה סרטים, סדרת טלוויזיה, משחקי וידאו ומרצ'נדייז. את ארבעת הסרטים הראשונים ביים וס קרייבן, והסדרה נוצרה על ידי קווין ויליאמסון, שכתב את שני הסרטים הראשונים ואת הרביעי; את השלישי כתב ארן קרוגר. את הסרטים החמישי והשישי ביימו מאט בטינלי-אולפין וטיילר ג'ילט, וגיא בוסיק וג'יימס ונדרבילט שימשו ככותבי הסרט, אשר קווין ויליאמסון חוזר כמפיק בפועל. דימנשן פילמס הפיקה את ארבעת הסרטים הראשונים, וסרטי פרמאונט הפיצה את הסרטים החמישי והשישי. סדרת הסרטים גרפה עד היום למעלה מ־913 מיליון דולרים ברחבי העולם.
בחמשת הסרטים הראשונים כיכבו נב קמפבל, קורטני קוקס, דייוויד ארקט. קוקס היא השחקנית היחידה בצוות ששיחקה בכל ששת הסרטים. החל מהסרט החמישי, את הדמויות הראשיות מגלמים מליסה באררה, ג'נה אורטגה, ג'סמין סבוי בראון ומייסון גודינג.
צעקה (1996), צעקה 2, צעקה (2022) וצעקה 6 זכו לשבחים ולביקורות טובות מהמבקרים, אך צעקה 3, וצעקה 4 (סרטו האחרון של וס קרייבן) זכו לפחות הערכה, צעקה 4 קיבל ביקורות מעורבות שכן מבקרים רבים כינו את הסרט "חזרה" (עלילה שחוזרת על עצמה). כל הסרטים בסדרה הצליחו מבחינה מסחרית, צעקה 4 היה "מאכזב" מתגובות המבקרים אך הצליח בקופות.
הסרטים בסדרה

| סרט | שנה | בימוי | עיר | מקום | דמויות ראשיות> שחקנים | דמויות ראשיות> דמויות |
| --- | --- | --- | --- | --- | --- | --- |
| צעקה | 1996 | וס קרייבן | וודסבורו | בית ספר תיכון | נב קמפבל, קורטני קוקס, דייוויד ארקט, רוז מק׳גוון ג'יימי קנדי | סידני פרסקוט, גייל וות'רס, דיואי ריילי, טייטום ריילי רנדי מיקס |
| צעקה 2 | 1997 | וס קרייבן | וודסבורו | קולג' | נב קמפבל, קורטני קוקס, דייוויד ארקט, רוז מק׳גוון ג'יימי קנדי | סידני פרסקוט, גייל וות'רס, דיואי ריילי, טייטום ריילי רנדי מיקס |
| צעקה 3 | 2000 | וס קרייבן | הוליווד | סט "דקירה 3: חזרה לוודסבורו" | נב קמפבל, קורטני קוקס, דייוויד ארקט | סידני פרסקוט, גייל וות'רס, דיואי ריילי |
| צעקה 4 | 2011 | וס קרייבן | וודסבורו | בית ספר תיכון | נב קמפבל, קורטני קוקס, דייוויד ארקט | סידני פרסקוט, גייל וות'רס, דיואי ריילי |
| צעקה | 2022 | מאט בטינלי-אולפין וטיילר ג'ילט | וודסבורו | בית ספר תיכון | מליסה באררה, ג'נה אורטגה, מייסון גודינג, ג'סמין סבוי בראון | סמנתה קרפנטר, טרה קרפנטר, צ'אד מרטין-מיקס, מינדי מרטין-מיקס |
| צעקה 6 | 2023 | מאט בטינלי-אולפין וטיילר ג'ילט | ניו יורק | קולג' | מליסה באררה, ג'נה אורטגה, מייסון גודינג, ג'סמין סבוי בראון | סמנתה קרפנטר, טרה קרפנטר, צ'אד מרטין-מיקס, מינדי מרטין-מיקס |
הסרטים בסדרה > צעקה 1996

רוצח מסתורי עם מסכה בשם גוסטפייס עוקב אחר חבורת בני נוער בתיכון, וגורם בהלה בעיירה. שנה לאחר רצח אמה, סידני פרסקוט – נערה מתבגרת מאוימת ונתקפת על ידי גוסטפייס, שרומז לה חידות בנושא של סרטי אימה, כחלק ממשחק קטלני.
הסרטים בסדרה > צעקה 2 (1997)

כעבור שנתיים, סידני פרסקוט לומדת בקולג' ומנסה להמשיך בחייה, עד שמתחיל מסע הרג חדש של גוסטפייס. בעזרת דיואי ריילי, גייל ות'רס ורנדי מיקס, חבריה של פרסקוט מהסרט הקודם, סידני חייבת לגלות מי עומד מאחורי המסכה, ככל שמספר הגופות עולה, רשימת החשודים יורדת.
הסרטים בסדרה > צעקה 3 (2000)

כעבור שלוש שנים, סידני פרסקוט מצאה בית בדרום קליפורניה. שם היא חיה הרחק מהעיר, אך השקט שהיא התרגלה אליו מתערער שוב כאשר "גוסטפייס" חוזר בזמן צילומי הסרט "דקירה" 3 בהוליווד.
הסרטים בסדרה > צעקה 4 (2011)

15 שנים לרציחות וודסבורו, סידני זה עתה סיימה לכתוב את ספרה, אשר חוזרת לוודסבורו לפרסם את ספרה. סידני פוגשת את חבריה אשר סייעו לה, אך פוגשת מחדש את גוסטפייס, שמנסה לשחזר את רציחות הסרט הראשון.
הסרטים בסדרה > צעקה (סרט, 2022)

25 שנים לרציחות וודסבורו, גוסטפייס חדש ומסתורי חוזר לעיירה ותוקף קבוצת בני נוער חדשה שבראשה התאומות למחצה סמנתה קרפנטר (בתו של בילי לומיס) וטרה קרפנטר, ומחזיר את סידני, גייל ודיואי להילחם בו חזרה.
הסרטים בסדרה > צעקה 6 (2023)

שנה לאחר אירועי הסרט הקודם, ניצולי מסע הרציחות האחרון של גוסטפייס, מחליטים לעזוב את עיירת וודסבורו מאחור ולהתחיל פרק חדש בחייהם בניו יורק, אך גם שם גוסטפייס רודף אותם.
הסרטים בסדרה > צעקה 7 (2026)

ב-21 בנובמבר 2023 פורסם כי מליסה באררה פוטרה מהקאסט של "צעקה 7". חברת ההפקה Spyglass Media Group סירבה בתחילה להגיב על פיטוריה, אך מאוחר יותר הבהירה כי הפוסטים האחרונים אותם פרסמה באררה התפרשו כאנטישמיים, מה שהוביל לפיטוריה. בהצהרה שפורסמה, נכתב כי ל-Spyglass יש מדיניות אפס סובלנות לאנטישמיות והסתה לשנאה בכל צורה שהיא, לרבות אזכורים כוזבים לרצח עם, טיהור אתני, עיוות שואה או דברי שנאה. הפוסטים של באררה באינסטגרם כללו האשמות נגד ישראל ב"רצח עם וטיהור אתני" ושיתוף תכנים ממגזין "Jewish Currents" על "עיוות של השואה כדי לחזק את תעשיית הנשק הישראלית". פוסטים אלו הוצגו בעקבות פיגועי הטרור של חמאס ב-7 באוקטובר ופעולותיה של ישראל בעזה לאחר מכן. יום לאחר מכן, פורסם כי ג'נה אורטגה התפטרה מהפרויקט עקב לוח הצילומים שלה לעונה השנייה של "ונסדיי". ההחלטה של אורטגה לעזוב את הפרויקט הייתה בתהליכים במשך חודשים, עוד לפני שהחלה שביתת אמני הטלוויזיה והרדיו. בנוסף, נמסר כי המפיק והתסריטאי של סרטי "צעקה" הקודמים, קווין ויליאמסון, יביים את הסרט, וגיא בוסיק וג'יימס ונדרבילט כתסריטאים.
באוקטובר 2024 הוכרז שהסרט "צעקה 7" ייצא לאקרנים ב-27 בפברואר 2026. נב קמפבל, שלא השתתפה בסרט השישי עקב מחלוקות על השכר, תחזור לסרט זה. קווין ויליאמסון, היוצר של הסדרה, יהיה הבמאי של ההמשך. כריסטופר לנדון, שביים את "מז"ל טוב", נטש את הפרויקט בדצמבר 2023 ותיאר אותו כ"עבודת חלומות שהפכה לסיוט." הוא הוחלף על ידי וויליאמסון. הסרט יופץ על ידי חברת סרטי פרמאונט, וההפקה תיעשה על ידי Spyglass Media. התסריט לסרט ייכתב על ידי גיא בוסיק, הכותב של חידוש הסדרה.
בנובמבר 2024 הוכרז כי איזבל מיי תשתתף לראשונה בסרט השביעי בתור הבת של הדמות הראשית, סידני פרסקוט. בדצמבר 2024, הוכרז כי סלסט אוקונור תצטרף לצוות השחקנים של הסרט וכי תפקידה נשמר בסוד. מאוחר יותר באותו החודש פורסם כי קורטני קוקס תשחק שוב את דמותה של גייל וות'רס בסרט.
בטלוויזיה

ב-יוני 2012 צעקה הייתה בשלבים הראשונים לפיתוח הסדרה, רשת "MTV" דיווחה זאת. סדרת הטלוויזיה ש-שודרה באופן שבועי המבוססת על סדרת סרטי "צעקה". ב--4 ביוני 2012 קרייבן היה בשיחות לגבי פרק הפיילוט. ב-אפריל 2013, MTV אישרה את תחילת הפקת הסדרה. באוגוסט 2014 הסדרה הכריזה על צוות השחקנים. במקור הסדרה הייתה אמורה לעלות ב-2014 אך עליית הסדרה נדחתה לקיץ 2015.
ב-12 באפריל 2015 שודר הטריילר הראשון לסדרה במהלך טקס פרסי הקולנוע של MTV, וכי הסדרה תעלה לשידור ב-30 ביוני 2015. תמונת קידום מכירות רשמית של המסכה המחודשת של הסדרה נחשפה מסכת ה"גוסטפייס", קרייבן יצר ועשה עיצוב חדש למסכה, מאוחר יותר קרייבן נטש את מסכת הנוסטפייס המקורית, היו דיונים בין שני המסכות, ובחרו במסכה החדשה.
ב-30 באוגוסט 2015 מת קרייבן מסרטן המוח.
תחילת העונה השנייה עלתה לשידור ב-30 במאי 2016. ב-14 באוקטובר 2016 "MTV" חידשה את סדרת הטלוויזיה לעונה שלישית בת שישה פרקים.
הופעות חוזרות

| דמויות | צעקה> 1996 | צעקה 2> 1997 | צעקה 3> 2000 | צעקה 4> 2011 | צעקה> 2022 | צעקה 6> 2023 |
| --- | --- | --- | --- | --- | --- | --- |
גוסטפייס: רוג'ר ל. ג'קסון
| סידני פרסקוט | נב קמפבל | נב קמפבל | נב קמפבל | נב קמפבל | נב קמפבל |  |
גייל וות'רס: קורטני קוקס
דיואי ריילי: דייוויד ארקט
| רנדי מיקס | ג'יימי קנדי | ג'יימי קנדי | ג'יימי קנדי |  | ג'יימי קנדי |  |
| בילי לומיס | סקיט אולריץ' |  | סקיט אולריץ' |  | סקיט אולריץ' | סקיט אולריץ' |
| קירבי ריד |  |  |  | היידן פנטייר | היידן פנטייר | היידן פנטייר |
| קוטון ווירי | לייב שרייבר | לייב שרייבר | לייב שרייבר |  |  |  |
| סמנתה קרפנטר |  |  |  |  | מליסה באררה | מליסה באררה |
| טרה קרפנטר |  |  |  |  | ג'נה אורטגה | ג'נה אורטגה |
| צ'אד מיקס-מרטין |  |  |  |  | מייסון גודינג | מייסון גודינג |
| מינדי מיקס-מרטין |  |  |  |  | ג'סמין סבוי בראון | ג'סמין סבוי בראון |
| ריצ'י קירש |  |  |  |  | ג'ק קווייד | ג'ק קווייד |
| מרתה מיקס |  |  | הת'ר מטרזו |  | הת'ר מטרזו |  |
| ג'ודי היקס |  |  |  | מרלי שלטון | מרלי שלטון |  |
| מורין פרסקוט | לין מקרי | לין מקרי | לין מקרי |  |  |  |
| ניל פרסקוט | לורנס הכט |  | לורנס הכט |  |  |  |
| האנק לומיס | C.W. מורגן |  | C.W. מורגן |  |  |  |
| כתבת |  | ננסי אודל | ננסי אודל | ננסי אודל |  |  |
1 2  קול בלבד.
1 2 3 4 5  מופיע בתמונה בלבד.
1 2 3 4 5 6 7 8 9  מופיע בהופעת קמע.
1 2 3 4  מופיע בסרטון בלבד.